Document ID: /roh_data/filtered/Billingualer_Corpus_interleaved-de-rm.jsonl.gz/513

This is a text translated from German to Rumantsch Grischun.
HIGA in Chur gewährt Blick in die digitale Welt

Unter dem Patronat des Kantons Graubünden wird an der HIGA in Chur die Sonderschau "digital world" präsentiert. Sie gewährt Einblicke in die neuen Informations- und Kommunikationstechnologien. Für 1000 Jugendliche zwischen 14 und 18 Jahren stehen Gratiseintritte bereit, die via Internet abgerufen werden können.

Am Freitag, 18. Mai, wird die Handels-, Industrie- und Gewerbeaussellung in Chur eröffnet. Sie dauert bis und mit Sonntag, 27. Mai. Eine der Sonderschauen heisst "digital world", sie befasst sich mit den neuen Informations- und Kommunikationstechnologien und informiert über die zunehmende wirtschaftliche und gesellschaftliche Bedeutung dieser Branchen sowie deren Chancen und Möglichkeiten. Dabei wird die ganze Bandbreite von Dienstleistungen und Anwendungen in diesem Bereich durch ansässige Unternehmen präsentiert.

"digital world" wird von folgenden Firmen realisiert: Spin (Internetservices, Hosting, Security), deep (Web Solutions, E-commerce, Datenbank-Anbindungen), Kabelnetz-Betreiber (Breitband-Kommunikation, High Speed Internet) und NewMEDIACompany (Multimediale Anwendungen, Web Publishing).

Ein weiterer Schwerpunkt liegt beim Vermitteln von Informationen bezüglich Aus- und Weiterbildungsmöglichkeiten. Dieser Bereich wird durch den Verein zur Förderung von Elektronik- und Informatikberufen (VFEI) und der beruflichen Gewerbeschule Chur (GBC) mit Einbezug der Informatikhandelsmittelschule (IHMS) betreut.

Die Sonderschau "digital world" steht unter dem Patronat des Kantons Graubünden, vertreten durch das Departement des Innern und der Volkswirtschaft (DIV). Das Engagement basiert auf dem Regierungsprogramm 2001 bis 2004, das u.a. die Förderung neuer Informations- und Kommunikationstechnologien vorsieht. Die neuen Informations- und Kommunikationstechnologien stellen einen bedeutenden Standortfaktor dar und sind für die künftige Entwicklung der Wirtschaft mitbestimmend. Graubünden soll deshalb den Anschluss an die digitale Welt schaffen und die Zukunft mitgestalten.

Mit dem Auftritt an der diesjährigen HIGA soll ein erster Schritt der Förderstrategie realisiert werden. Es genügt nicht, nur die Infrastruktur auszubauen, vielmehr müssen auch Personen, die diese Technologien anwenden, gezielt gefördert werden. Das Ziel besteht dabei darin, mehr Personen für eine Ausbildung im Bereich der neuen Informations- und Kommunikationstechnologien zu motivieren und das Arbeitskräfte-Potenzial in diesen Branchen zu erhöhen. Dabei sollen vor allem Personen angesprochen werden, die sich für eine Aus- und Weiterbildung in diesen zukunftsweisenden Technologien interessieren. Namentlich sollen Jugendlichen, welche die obligatorische Schulzeit abschliessen und vor der Berufswahl stehen, entsprechende Berufsbilder und Bildungsmöglichkeiten nähergebracht werden.

Wer die HIGA resp. die Sonderschau "digital world" besucht, hat die Möglichkeit, sich über die neuen Informations- und Kommunikationsmöglichkeiten zu informieren und diese auch aktiv zu erleben.

Anlässlich der Sonderschau "digital world" sind zusätzliche Aktionen im Umfeld der angesprochenen Kreise geplant. Für Jugendliche zwischen 14 und 18 Jahren sind 1000 Gratis-Eintritte bereitgestellt worden. Diese sind für sie auf dem Internet unter www.higa.ch abrufbar.

Gremium: Departement des Innern und der Volkswirtschaft Graubünden

Quelle: dt Departement des Innern und der Volkswirtschaft Graubünden

Data: 08.05.2001

La HIGA a Cuira pussibilitescha in'egliada en il mund digital

Sut il patrunadi dal chantun Grischun vegn preschentà a la HIGA l'exposiziun speziala "digital world". Ella dat ina invista en las novas tecnologias d'infurmaziun e communicaziun. 1000 giuvenils tranter 14 e 18 onns retschaivan entradas gratuitas ch'els pon retrair via internet.

Venderdi, ils 18 da matg vegn averta l'exposiziun da commerzi, industria e mastergn a Cuira. Ella dura fin e cun dumengia, ils 27 da matg. Ina da las exposiziuns spezialas sa cloma "digital world", s'occupa da las novas tecnologias d'infurmaziun e da communicaziun ed infurma davart l'impurtanza creschenta per l'economia e la societad da questas branschas sco er davart lur schanzas e pussaivladads. I vegn preschentà l'entir spectrum da servetschs da prestaziun e d'applicaziuns sin quest sectur tras interpresas dal lieu.

"digital world" vegn realisà da las sequentas interpresas: Spin (servetschs d'internet, Hosting, Security), deep (Web Solutions, E-commerce, colliaziuns a bancas da datas), manader da raits da cabel (communicaziun a bindel lad, High Speed Internet) e NewMEDIACompany (applicaziuns multimedialas, Web Publishing).

In ulteriur accent è l'intermediaziun d'infurmaziuns concernent las pussaivladads da scolaziun e furmaziun supplementara. Quest sectur vegn tgirà tras la societad per promover professiuns d'electronica e d'informatica e da la scola professiunala da Cuira cun agid da la scola media commerziala d'informatica.

L'exposiziun speziala "digital world" stat sut il patrunadi dal chantun Grischun, represchentà tras il departament da l'intern e da l'economia publica (DIEP). L'engaschament sa basa sin il program da la regenza 2001 fin 2004 che prevesa tranter auter la promoziun da novas tecnologias d'infurmaziun e communicaziun. Las tecnologias d'infurmaziun e communicaziun furman in factur impurtant dal lieu e gidan a determinar il svilup futur. Il Grischun duai perquai crear la colliaziun cun il mund digital e gidar a furmar il futur.

Cun la preschentaziun a la HIGA da quest onn duai vegnir realisà in emprim pass da la strategia da promoziun. I na basta d'extender be l'infrastructura, ins sto plitost promover sistematicamain las persunas che fan diever da questas tecnologias. La finamira è quella da motivar dapli persunas per ina scolaziun sin il sectur da las novas technologias d'infurmaziun e da communicaziun e d'augmentar il potenzial da forzas da lavur en questas branschas. Ins vul surtut plidentar persunas che s'interessan per ina scolaziun e furmaziun supplementara sin il champ da questas tecnologias empermettentas. Surtut giuvenils che termineschan il temp da scola obligatori e ston eleger ina professiun duain vegnir intimads tras preschentaziuns dals mastergns correspundents e da las pussaivladads da furmaziun. Tgi che visitescha la HIGA resp. l'exposiziun speziala "digital world" po s'infurmar davart las novas pussaivladads d'infurmaziun e da communicaziun e da far experientschas praticas activas. En occasiun da l'exposiziun speziala "digital world" èn planisadas ulteriuras acziuns sin ils secturs menziunads. Per giuvenils tranter 14 e 18 onns èn preparadas 1000 entradas gratuitas. Els pon retrair quellas entradas en l'internet sut www.higa.ch.

Infurmants -

Sandro Gämperle, servetsch da pressa HIGA, Aquasanastrasse 8, 7000 Cuira, tel. 081-258 32 00, e-mail: gaemperle@ggskom.ch -

Beat Ryffel, secretari dal departament, departament da l'intern e da l'economia publica dal Grischun, Reichsgasse 35, 7000 Cuira, tel. 081-257 23 12, e-mail: Beat.Ryffel@dsdiv.gr.ch

Gremi: departament da l'intern e da l'economia publica dal Grischun

Funtauna: rg departament da l'intern e da l'economia publica dal Grischun

Data: 08.05.2001